als_Latn dik_Latn sag_Latn
Gjatë vizitës që u bëri dje disa bletarëve, drejtori i DBPZHR, Vezir Januzi u interesua për kushtet dhe problemet me të cilat përballen bletarët në mirëmbajtjen dhe shumimin e bletëve.
Drejtori Januzi u premtoi fermerëve se komuna do t’i ndihmojë të gjithë ata bletarë që kanë mbi 20 koshere, me nga dy koshere me tri kate të tipit LR, 5kg. dyll, si dhe nga një uniformë për mbrojtje nga bletët.
Bletari Esat Deda nga Kunushefci falënderoi drejtorin Januzi për përkujdesjen dhe për ndihmën që jep Komuna për zhvillimin e kësaj dege të bujqësisë.
Ai tha se me kultivimin e bletëve merret qe shumë vite dhe ka përfitime të mira.
“Unë kultivoj 38 tufa bletësh, por synimi im është që ta rriti numrin e tyre, pasi që në këtë zonë kushtet janë të favorshme. Përveç livadheve dhe bimësisë që janë të pasura me polen, në këtë vend janë të pyllëzuara disa hektarë me bagrem për t’u ushqyer bletët”, tha ai.
als_Latn als_Latn als_Latn als_Latn als_Latn